Pakuotės lapelis: informacija vartotojui

Tercef 1 g milteliai injekciniam ar infuziniam tirpalui
Ceftriaksonas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
1. Neišmeskite šio lapelio, nes vėl gali prireikti jį perskaityti.
1. Jeigu kiltų daugiau klausimų, kreipkitės į gydytoją, vaistininką arba slaugytoją.
1. Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
1. Jeigu pasireiškė šalutinis poveikis (net jeigu jis šiame lapelyje nenurodytas) kreipkitės į gydytoją arba vaistininką. Žr. 4 skyrių.

Apie ką rašome šiame lapelyje?
1.	Kas yra Tercef ir nuo ko jis vartojamas
2.	Kas žinotina prieš vartojant Tercef
3.	Kaip vartoti Tercef
4.	Galimas šalutinis poveikis
5.	Kaip laikyti Tercef
6.	Pakuotės turinys ir kita informacija


1.	Kas yra Tercef ir kam jis vartojamas

Tercef yra antibiotikas, skiriamas suaugusiesiems ir vaikams (įskaitant naujagimius). Jis veikia naikindamas infekciją sukeliančias bakterijas. Jis priklauso antibiotikų grupei, kuri vadinama cefalosporinais.

Tercef vartojamas gydymui jei yra:
1. smegenų infekcija (meningitas);
1. plaučių infekcija;
1. vidurinės ausies infekcija;
1. pilvo ertmės ir pilvo sienos infekcija (peritonitas);
1. šlapimo takų ir inkstų infekcija;
1. kaulų ir sąnarių infekcija;
1. odos ir minkštųjų audinių infekcija;
1. kraujo infekcija;
1. širdies infekcija.

Vaistas gali būti skiriamas:
1. gydyti tam tikras lytiškai plintančias infekcijas (gonorėją ir sifilį);
1. gydyti pacientus, kuriems yra sumažėjęs baltųjų kraujo ląstelių skaičius (neutropenija) ir kurie karščiuoja dėl bakterinės infekcijos;
1. gydyti krūtinės ląstos infekcijas lėtiniu bronchitu sergantiems suaugusiems žmonėms;
1. gydyti Laimo ligą (sukeltą erkės įkandimo) suaugusiems žmonėms ir vaikams, įskaitant naujagimius nuo 15 parų amžiaus;
1. siekiant išvengti infekcijos operacijos metu.


2.	Kas žinotina prieš vartojant Tercef 

Tercef miltelių injekciniam tirpalui vartoti negalima:
1. jeigu yra alergija ceftriaksonui arba bet kuriai kitai sudedamajai šio vaisto medžiagai (jos išvardytos 6 skyriuje);
1. jeigu esate patyrę staigią ar sunkią alerginę reakciją dėl penicilino ar panašių antibiotikų vartojimo (pvz., cefalosporinų, karbapenemų ar monobaktamų). Tai apima tokius simptomus: staigus gerklės ar veido patinimas, dėl kurio gali būti sunku kvėpuoti ar ryti, staigus plaštakų, pėdų ir kulkšnių patinimas ir greitai plintantis sunkus bėrimas;
1. esate alergiški lidokainui ir Tercef bus vartojamas kaip injekcija į raumenį.

Tercef vartoti naujagimiams draudžiama, jei:
1. naujagimis neišnešiotas;
1. naujagimiui (iki 28 parų amžiaus) yra tam tikrų kraujo sistemos sutrikimų ar gelta (pageltusi oda ar akių odena (baltymas) arba jam į veną bus skiriamas kalcio turintis preparatas.

Įspėjimai ir atsargumo priemonės:
Prieš pradėdami vartoti Tercef, pasitarkite su gydytoju, vaistininku arba slaugytoju, jeigu:
1. neseniai vartojote ar planuojate vartoti kalcio turinčių preparatų;
1. neseniai po antibiotikų vartojimo viduriavote; jums buvo žarnų veiklos sutrikimų ar ligų, pvz., sirgote kolitu (žarnų uždegimu);
1. yra sutrikusi kepenų ar inkstų veikla;
1. Jūsų tulžies pūslėje ar inkstuose yra akmenų;
1. sergate kitomis ligomis, pvz., hemolizine anemija (raudonųjų kraujo kūnelių sumažėjimas, dėl ko Jūsų oda gali šiek tiek pagelsti, atsirasti silpnumas ar dusulys);
1. laikotės dietos, su mažu natrio kiekiu maiste;
1. Jums yra arba anksčiau yra pasireiškęs bet kuris iš šių simptomų derinių: išbėrimas, raudona oda, pūslelės ant lūpų, akyse ar burnoje, odos lupimasis, didelis karščiavimas, į gripą panašūs simptomai, padidėjęs kepenų fermentų kiekis (nustatomas kraujo tyrimu) ir padidėjęs tam tikrų baltųjų kraujo kūnelių skaičius (eozinofilija) ir padidėję limfmazgiai (sunkių odos reakcijų požymiai taip pat yra aprašyti 4 skyriuje „Galimas šalutinis poveikis“).

Jei reikia atlikti kraujo ar šlapimo tyrimą 
Jei jums ilgą laiką skiriama Tercef, reikia reguliariai atlikti kraujo tyrimus. Tercef gali keisti kai kurių gliukozės koncentracijos tyrimų šlapime ir kraujo tyrimo, vadinamo Kumbso mėginių, rezultatus. Jei jums atliekami tyrimai: 
1. informuokite mėginį imantį asmenį, kad vartojote Tercef. 

Vaikams
Prieš vaikui skiriant Tercef, pasitarkite su gydytoju, vaistininku ar slaugytoja, jei:
1. jam ar jai neseniai į veną buvo skirtas ar bus skiriamas kalcio turintis preparatas.

Kiti vaistai ir Tercef 
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Svarbiausia, informuokite gydytoją ar vaistininką, jei vartojate bet kuriuos iš šių preparatų:
1. antibiotikus, vadinamus aminoglikozidais;
1. antibiotiką, vadinamą chloramfenikoliu (vartojamas gydant infekcijas, ypač akių).

Nėštumas, žindymo laikotarpis ir vaisingumas
Jei esate nėščia arba maitinate krūtimi, įtariate, kad pastojote arba planuojate pastoti, prieš vartodamos šį vaistą, pasitarkite su gydytoju.
Gydytojas įvertins Jūsų gydymo Tercef naudą ir riziką kūdikiui.

Vairavimas ir mechanizmų valdymas
Tercef gali sukelti svaigimą. Jei jaučiatės apsvaigę, nevairuokite ir nenaudokite įrankių ar mechanizmų. Jei pasireiškia šie simptomai, pasitarkite su gydytoju.

Tercef sudėtyje yra natrio
Į tai turi būti atsižvelgiama gydant pacientus, kuriems reguliuojamas suvartojamo natrio kiekis.


3.	Kaip vartoti Tercef

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją, vaistininką arba slaugytoją.

Jis gali būti skiriamas lašeline (infuzija į veną) arba injekcija tiesiogiai į veną ar raumenį. Tercef paruošia gydytojas, vaistininkas arba slaugytoja. Vaistas nėra maišomas ar skiriamas kartu su injekcijomis, kurių sudėtyje yra kalcio.

Rekomenduojama dozė
Gydytojas nustatys jums tinkamą Tercef dozę. Dozė priklauso nuo infekcijos sunkumo ir tipo; nuo to, ar vartojate kitų antibiotikų; nuo svorio ir amžiaus; nuo inkstų ir kepenų funkcijos. Dienų ar savaičių skaičius, kurį bus skiriamas Tercef, priklauso nuo infekcijos, kuria sergate, rūšies.

Suaugusieji, senyvo amžiaus žmonės ir 12-os metų amžiaus ar vyresni vaikai, sveriantys 50 kilogramų arba daugiau:
1. 1–2 g per parą priklausomai nuo infekcijos sunkumo ir tipo. Jei sergate sunkia infekcija, gydytojas skirs didesnę dozę (iki 4 g kartą per parą). Jeigu Jūsų paros dozė yra didesnė nei 2 g, ją galima suvartoti kaip vieną dozę arba per du kartus.

Naujagimiai, kūdikiai ir vaikai (nuo 15-os parų iki 12-os metų amžiaus), sveriantys mažiau nei 50 kg:
1. 50–80 mg Tercef kiekvienam kilogramui vaiko kūno masės kartą per parą priklausomai nuo infekcijos sunkumo ir tipo. Jei sergate sunkia infekcija, gydytojas skirs didesnę dozę (iki 100 mg kiekvienam kilogramui kūno masės, iš viso iki 4 g kartą per parą). Jeigu Jūsų paros dozė yra didesnė nei 2 g, ją galima suvartoti kaip vieną dozę arba per du kartus.
1. 50 kg ir daugiau sveriantiems vaikams turi būti skiriama įprastinė suaugusio žmogaus dozė.

Naujagimiai (0–14-os parų amžiaus):
1. 20–50 mg Tercef kiekvienam kilogramui naujagimio kūno masės kartą per parą priklausomai nuo infekcijos sunkumo ir tipo.
1. Didžiausia paros dozė negali viršyti 50 mg kiekvienam kilogramui naujagimio kūno masės.

Asmenys, kuriems yra kepenų ir inkstų veiklos sutrikimų
Jums gali būti skiriama kitokia nei rekomenduojama dozė. Jūsų gydytojas nuspręs, kokio kiekio Tercef reikia, ir atidžiai stebės gydymo procesą, tai priklauso nuo kepenų ir inkstų ligos sunkumo.

Ką daryti pavartojus per didelę Tercef dozę?
Jei dėl klaidos gavote didesnį vaisto kiekį, nei buvo išrašyta, iš karto susisiekite su gydytoju arba artimiausios ligoninės personalu.

Pamiršus pavartoti Tercef
Jei užmiršote sušvirkšti injekciją, padarykite tai kuo greičiau. Tačiau jei netrukus bus laikas kitai injekcijai, praleiskite injekciją, kurią užmiršote sušvirkšti. Nebandykite kompensuoti praleistos dozės vartodami dvigubą dozę (dviejų injekcijų tuo pačiu metu).

Nustojus vartoti Tercef
Nenutraukite gydymo Tercef tol, kol to nenurodys gydytojas. Jei turite daugiau klausimų dėl šio vaisto vartojimo, kreipkitės į gydytoją arba slaugytoją. 


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Vartojant šį vaistą gali pasireikšti toks šalutinis poveikis:

Sunkios alerginės reakcijos (nežinomas, negali būti apskaičiuotas pagal turimus duomenis) 
Jei pasireiškė sunki alerginė reakcija, nedelsdami kreipkitės į gydytoją. 
Tai apima tokius simptomus: 
1. staigus veido, gerklės, lūpų ar burnos patinimas. Dėl to gali būti sunku kvėpuoti ar ryti; 
1. staigus plaštakų, pėdų ir kulkšnių patinimas. 

Sunkūs odos bėrimai (nežinomas, negali būti apskaičiuotas pagal turimus duomenis) 
Jei pasireiškė sunkus odos išbėrimas, nedelsdami kreipkitės į gydytoją: 
1. tai apima tokius simptomus: greitai plintantis sunkus bėrimas su odos pūslių formavimusi arba lupimusi bei galimas pūslių formavimasis burnoje. 

Kiti galimi šalutiniai poveikiai. 

Dažni šalutinio poveikio atvejai (gali pasireikšti mažiau nei 1 iš 10 pacientų): 
1. baltųjų kraujo ląstelių pokyčiai (pvz., leukocitų skaičiaus sumažėjimas ir eozinofilų skaičiaus padidėjimas) ir trombocitų pokyčiai (trombocitų skaičiaus sumažėjimas); 
1. tuštinimasis beformėmis išmatomis ar viduriavimas; 
1. kraujo tyrimų, kurie rodo kepenų funkciją, pokyčiai; 
1. bėrimas. 

Nedažni šalutinio poveikio atvejai (gali pasireikšti mažiau nei 1 iš 100 pacientų): 
1. grybelinės infekcijos (pvz., pienligė); 
1. baltųjų kraujo ląstelių skaičiaus sumažėjimas (granuliocitopenija); 
1. raudonųjų kraujo ląstelių skaičiaus sumažėjimas (anemija); 
1. kraujo krešėjimo sutrikimai. Tai apima tokius simptomus: lengvai atsirandančios kraujosrūvos ir sąnarių skausmas bei patinimas; 
1. galvos skausmas; 
1. svaigimas; 
1. bloga savijauta; 
1. niežulys; 
1. skausmas ir deginimo jausmas venoje, į kurią buvo skirta Tercef; skausmas injekcijos vietoje; 
1. aukšta kūno temperatūra (karščiavimas); 
1. nenormalūs inkstų funkcijos tyrimų rezultatai (padidėjusi kreatinino koncentracija serume). 

Reti šalutinio poveikio atvejai (gali pasireikšti mažiau nei 1 iš 1 000 pacientų): 
1. storosios žarnos uždegimas. Tai apima tokius simptomus: viduriavimas, dažnai su kraujo ar gleivių priemaiša, pilvo skausmas ir karščiavimas; 
1. sunkumas kvėpuoti (bronchospazmas); 
1. iškilęs bėrimas (dilgėlinė), kuris gali dengti didelį kūno plotą, niežėjimas ir patinimas; 
1. kraujas ar gliukozė šlapime; 
1. edema (skysčių susikaupimas); 
1. šaltkrėtis. 

Nežinomi (negali būti apskaičiuotas pagal turimus duomenis) 
1. antrinė infekcija, galinti nereaguoti į gydymą anksčiau paskirtu antibiotiku; 
1. anemijos forma, kuriai esant yra raudonosios kraujo ląstelės (hemolizinė anemija); 
1. didelis baltųjų kraujo ląstelių skaičiaus sumažėjimas (agranuliocitozė); 
1. traukuliai; 
1. svaigimas (sukimosi pojūtis); 
1. kasos uždegimas (pankreatitas). Tai apima tokius simptomus: stiprus pilvo skausmas, plintantis į nugarą; 
1. burnos gleivinės uždegimas (stomatitas); 
1. liežuvio uždegimas (glositas). Tai apima tokius simptomus: liežuvio patinimas, paraudimas ir skausmas; 
1. tulžies pūslės veiklos sutrikimai, kurie gali sukelti skausmą ar blogą savijautą; 
1. neurologinis sutrikimas, galintis atsirasti naujagimiams, kuriems pasireiškė sunki branduolių gelta (kernicterus); 
1. inkstų sutrikimai, kuriuos sukėlė kalcio ceftriaksono druskų nuosėdos. Gali būti jaučiamas skausmas šlapinantis ar sumažėjęs šlapimo kiekis; 
1. klaidingai teigiamas Kumbso testo rezultatas (kai kuriems kraujo sutrikimams tirti naudojamas testas); 
1. klaidingai teigiami galaktozemijos (per didelio angliavandenio galaktozės kiekio kraujyje susidarymo) tyrimo duomenys; 
1. Tercef gali veikti kai kurių rūšių gliukozės kiekio kraujo serume nustatymo tyrimus – pasitarkite su gydytoju;
1. sunkios odos reakcijos.
Jeigu pasireiškia sunki odos reakcija išbėrimas, tuojau pat pasakykite gydytojui.
Jos požymiai gali būti:
1. Sunkus, greitai išsivystantis išbėrimas, pasireiškiantis pūslėmis ar odos lupimusi ir galimai pūslelėmis burnoje (Stevens-Johnson sindromas ir toksinė epidermio nekrolizė, dar vadinamos SJS ir TEN).
1. Bet kurių iš šių simptomų derinys: plačiai išplitęs išbėrimas, aukšta kūno temperatūra, kepenų fermentų aktyvumo padidėjimas, nuokrypiai kraujo tyrime (eozinofilija), padidėję limfmazgiai ir sureagavę kiti kūno organai (reakcija į vaistą su eozinofilija ir sisteminiais simptomais, taip pat vadinama DRESS arba padidėjusio jautrumo vaistui sindromas). 
Jarisch-Herxheimer reakcija, kuri sukelia karščiavimą, šaltkrėtį, galvos skausmą, raumenų skausmą ir odos išbėrimą, kuri įprastai savaime praeina. Ji pasireiškia netrukus po spirochetų sukeltos infekcinės ligos, pvz., Laimo ligos, gydymo Tercef pradžios.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Tercef 

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 ºC temperatūroje.
Flakoną laikyti išorinėje dėžutėje, kad vaistas būtų apsaugotas nuo šviesos.
Paruošto tirpalo tinkamumo laikas, laikant šaldytuve (2 C – 8 C), yra 24 valandos.
Ant kartono dėžutės po „EXP/Tinka iki“ ir ant buteliuko nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Tercef sudėtis
-	Veiklioji medžiaga yra ceftriaksonas. Viename buteliuke jo yra 1 g (ceftriaksono natrio druskos pavidalu).
-	Pagalbinės medžiagos. Preparato sudėtyje pagalbinių medžiagų nėra.

Tercef išvaizda ir kiekis pakuotėje
Tercef yra baltos ar gelsvos spalvos milteliai.
Preparatas tiekiamas stiklo buteliukais, užkimštais chlorbutilo arba brombutilo kamščiu ir uždengtais aliuminio dangteliu. 
Kartono dėžutėje yra 5 buteliukai.

Registruotojas ir gamintojas 

Registruotojas
Actavis Group PTC ehf.
Reykjavíkurvegi 76-78
220 Hafnarfjörður
Islandija
Gamintojas
Balkanpharma-Razgrad AD
68, Aprislko vastanie blvd.
7200 Razgrad
Bulgarija

Jeigu apie šį vaistą norite sužinoti daugiau, kreipkitės į vietinį registruotojo atstovą.
UAB „Sicor Biotech“
Molėtų pl. 5
LT-08409 Vilnius
Tel.: +370 5 266 02 03

Šis pakuotės lapelis paskutinį kartą peržiūrėtas 2019-06-20.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/. 
---------------------------------------------------------------------------------------------------------------

Toliau pateikta informacija skirta tik sveikatos priežiūros specialistams

Tercef vartojimo metodas ir būdas

Intraveninė infuzija
Tercef infuzinis tirpalas yra leidžiamas į veną trumpalaikės infuzijos būdu.
Tercef 1 g miltelius sukratant buteliuką ištirpinti 9,6 ml vieno iš toliau išvardytų tirpalų, kurių sudėtyje nėra kalcio: 0,9 % natrio chlorido, 0,45 % natrio chlorido ir 2,5% gliukozės, 5 % arba 10% gliukozės, 6% dekstrano, ištirpinto 5% gliukozės, 6-10% hidroksietilkrakmolo infuziniame tirpale.
Kad ceftriaksonas visiškai ištirptų, tirpinimo metu flakoną reikia maždaug 60 sekundžių papurtyti.
Paruoštas baltų ar gelsvų, kristalinių miltelių tirpalas infuzijai į veną ar raumenis yra šviesiai geltonos ar gintarinės spalvos.
Paruoštą tirpalą reikia apžiūrėti. Galima vartoti tik skaidrų, be matomų dalelių, tirpalą.
Viename ml paruošto injekcijų tirpalo yra veikliosios medžiagos kiekis, atitinkantis maždaug 100 mg ceftriaksono. Iš flakono reikia išsiurbti visą tirpalą ir jį skiesti tinkamu injekuoti į veną skiedikliu iki pageidaujamos koncentracijos. Be to, žr. skyrių “Cheminis nesuderinamumas”.
Infuzijos trukmė turi būti ne trumpesnė kaip 30 minučių.
Paruoštas vaistinis preparatas tinka vartoti tik vieną kartą, todėl likusį nesuvartotą tirpalą reikia išpilti.
Kitokiems vartojimo būdams yra kitokio stiprumo Tercef preparatų.

Maišymas su kitais tirpalais
Ceftriaksono tirpalų visada būtina vartoti atskirai nuo kitų infuzinių tirpalų.
Jokiomis aplinkybėmis ceftriaksono tirpalų negalima maišyti su tirpalais, kurių sudėtyje yra kalcio.

Cheminis nesuderinamumas
Tercef tirpalą kategoriškai draudžiama maišyti su:
1. kitais vaistiniais preparatais ar šiais tirpalais juos papildyti. 
1. flakone esančio ceftriaksono negalima tirpinti ar paruošto vartojimui į veną tirpalo skiesti tirpalais, kurių sudėtyje yra kalcio( pvz., Ringerio, Hartmano tirpalais), nes gali susiformuoti nuosėdos. 
1. aminoglikozidais, vankomicinu, flukonazolu, oksidinančiomis medžiagomis (jeigu jų vartojama kartu, reikia injekuoti skirtingais švirkštais).

Be to, draudžiama Tercef maišyti su kitais vaistiniais preparatais.

Pastebėta, kad ceftriaksonas yra chemiškai nesuderinamas su amsakrinu (vaistu nuo navikų), vankomicinu (antibiotiku) ir flukonazolu (vaistu nuo grybelių).

